Kjære gjest!

Som tidligere nevnt på e-post, får campingene i Larvik kommune i starten kun holde åpent fredager fra kl 16 til søndager kl 20.

Vi som næring vil etter første helgen prøve å få bort klokkeslettet på fredager.

Vårt ønske har hele tiden vært normal åpningstid, og dette jobber vi videre med. Vær tålmodige 😊

Vi må alle huske på at Larvik er Norges største camping kommune og en stor hyttekommune.

Vi har jobbet hardt og lenge for i det hele tatt få i stand en løsning, som gjør at vi i noen grad kan ha åpen campingplass.

Vi beklager at ikke tilbudet blir som det pleier, men det er som kjent ikke opp til oss å bestemme.

LCF (Larvik Campingplass Forening), som vi er medlem av, jobber aktivt opp mot kommunen med løsninger som vi håper kan gi full åpning av campingen etter hvert.

For at vi skal oppnå dette, er det svært viktig at vi alle følger de smittevernregler som vi opplyste om i forrige e-post (se snarvei på hjemmesiden vår), som f.eks. at dere overholder tidspunktene for opphold på plassen.

Vi vil vurdere en utvidelse av sesongen i september for å kompensere for tapt tid i mai, men dette må vi komme tilbake til på et senere tidspunkt. Dette må selvsagt også være i tråd med myndighetens krav og retningslinjer.

Leien

Det blir ingen reduksjon i sesongleien.

Det er ikke valgfritt å betale sesongleien hos oss. Så lenge dere har deres vogn og annet utstyr stående på vår grunn, så må leien betales.

Vi skjønner at det kan bli vanskelig for noen å bruke plassen sin med de tiltakene som kommunen nå har bestemt for den første tiden, så dersom noen ønsker å bli løst fra kontrakten/leieavtalen sin med oss pga denne situasjonen, så har vi besluttet å utvide fristen for å gi beskjed om dette fra 10 mars til 10. mai.

Vi tilbakebetaler da forskuddet, forutsatt at plassen blir ryddet innen 20.mai. (Ordinært 15.april)

Husk:

Avstand, håndhygiene og maks 5 personer i gruppe, så kommer vi oss alle gjennom dette😊

Velkommen til en ny, men dog noe annerledes sesongstart!

Mvh

Familien Lunde